
IL Kraftsport
Organisasjonsnr. 987 430 540
Referat fra styremøte 2/2025
 
Dato: 05.03.2025
Sted: Skedsmohallen, møterom 4
Til stede: Heidi Hille Arnesen, Marius Jørve Arnesen, Ellen Aaserud, Viel Halland, Paul Otto Barton og Elise Rosenborg.
Fraværende: Júliús Aron Ellertson
 
Sak 9/25
Ordstyrer: Heidi
Referent: Elise
 
Sak 10/25
Referat fra forrige styremøte er godkjent.
 
Sak 11/25 – Drift
Vi har vært NM i benkpress i Haugesund. Klubben hadde 5 representanter og to lagledere, Marius og Paul.
Diverse løfteutstyr med tildelte midler fra Gjensidigestiftelsen øremerket ungdom/junior er bestilt. Det blir trolig en økning på 10% i kostnader, grunnet økte kostnader for bestillinger fra amerikanske bedrifter.
Medlemmer må melde seg til treningsvakt på fredager ca. 16:30-18.30 slik at dørene holdes åpne for de som ikke har brikke, eksempelvis de under 15 år, og potensielle nye medlemmer.
Det er en del konkurranser i vår. Først er NM veteran utstyrsfritt i mars, og NM ungdom junior utstyrsfritt i april. Deretter er det både EM styrkeløft og VM i benkpress i mai. Sistnevnte er på hjemmebane i Drammen, og klubben har flere løftere representert. Det er bare å ta toget og ta en time i Drammen.
Alle benker er trukket over med nytt skinn. Marius jobber med å fikse belt-squat’en. Det tar litt tid fordi det er vanskelig å få tak i deler.
Alle må begynne å ta ansvar for vaskeuka si.
 
Sak 12/25 – Økonomi
Det er fortsatt noen medlemskontingenter og treningsavgifter som ikke er betalt innen hovedforfall. Vi minner om at medlemskontingent må betales, og dette er nødvendig for å kunne ha stemmerett på årsmøtet.
 
Sak 13/25 – Solidaritetsfondet
Det er 3 kriterier for å kunne motta midlene:
-          Klubben må ha en egen bankkonto som heter «solidaritetsfond». Dette kan være en vanlig konto i banken vi allerede benytter.
-          Vi må ha en kontaktperson i klubben for fondet.
-          Det må være et styrevedtak.
Summen vi mottar avhenger av antall medlemmer klubben har mellom 6 og 19 år. Midlene som deles ut kan f.eks. brukes til treningsavgift, stevnepåmeldinger, personlig løfteutstyr og reisestøtte. Foreldre, trenere og andre i støtteapparatet kan søke på vegne av ungdommen. Mer info kommer når fondet er opprettet og vi har fått informasjonsmateriale til utdeling.
Styret i IL Kraftsport vedtar at vi oppretter et solidaritetsfond.
 
Sak 14/25 – Vipps
Ble fikset 06.03.25, viktig å skrive inn  nummeret 78859 eller Idrettslaget Kraftsport.
 
Sak 15/25 – Årsmøte
Styret har ferdigstilt og gjort klart årsmøtedokumenter, slik at det er klart for utsending.
 
Referent: Elise Rosenborg

